Pēteris Ābele

Pēteris Bernhards Ābele ( — ) bija latviešu ginekologs, Latvijas Universitātes docents. Viens no 1944. gada 17. marta Latvijas Centrālās padomes memoranda parakstītājiem.

 Biogrāfija 
Pēteris Bernhards Ābele dzimis 1893. gada 13. janvārī (1. janvārī pēc vecā stila) Valmiermuižas "Mazķēdiņu" saimnieka Pētera Ābeles un Annas ģimenē (tagad mājas Burtnieku pagastā).Valmieras Austrumu ev. lut. draudzes 1893.g. dzimušo reģistrs. - Nr.23 Studēja Tērbatas Universitātes medicīnas fakultātē, kuru pabeidza 1917. gadā, bija Palsmanes draudzes ārsts no 1918. - 1922. gadam. 1922. līdz 1928. gadam bija Latvijas Universitātes asistents, bet no 1939. gada docents. Rīgas pilsētas vecmāšu skolas vadītājs no 1928. līdz 1940. gadam. Bijis arī Jaunās slimnīcas sieviešu klīnikas vadītājs no 1940. līdz 1941. gadam, kā arī no 1941. gada Rīgas pilsētas 2. slimnīcas sieviešu klīnikas vadītājs.Biographien - Pēteris Ābele

Otrā pasaules kara beigās devās trimdā uz Vāciju, bet vēlāk uz ASV. Miris 1986. gada 13. decembrī Pokipsī, Ņujorkas štatā ASV.

 Atsauces 

Kategorija:1893. gadā dzimušie
Kategorija:1986. gadā mirušie
Kategorija:Valmieras novadā dzimušie
Kategorija:Latvijas ārsti
Kategorija:ASV latvieši